Fox Mulder
Specijalni agent FBI-a Fox William Mulder izmišljeni je lik u FOX-ovoj naučnofantastičnoj TV-seriji Dosjei X, a glumi ga David Duchovny. Nadimak Jezivi dobio je od svojih pretpostavljenih i saradnika zbog svojih (često tačnih) čudnih teorija o aktivnostima vanzemaljaca na Zemlji. Ima izrazito dobro fotografsko pamćenje. Sa svojom partnericom, specijalnom agenticom Danom Scully, radi u odjeljenju FBI-a za "Dosjee X", koje se bavi neriješenim slučajevima koji su donekle misteriozni ili su se desili u mogućim paranormalnim okolnostima i nikad nisu riješeni, a FBI ih je arhivirao. Mulder je bio glavni lik u prvih 7 sezona serije, a u posljednje 2 sezone pojavljivao se tek povremeno.